MESTSKÝ ÚRAD V ŽILINE

Materiál na rokovanie 
Mestskej rady v Žiline

								

Číslo materiálu: _____/2011

K bodu programu

Všeobecné záväzné nariadenie 
o miestnom poplatku za komunálne odpady a drobné stavebné odpady na území mesta Žilina 

Materiál obsahuje: 				      		Materiál prerokovaný:
                        
1.	Návrh na uznesenie					Vo všetkých komisiách MZ 
2.	Dôvodová správa		            				
3.	 Materiál 

Predkladá: 

Ing. Dušan Petrík
prednosta mestského úradu

Zodpovedný za vypracovanie:

Ing. Karol Krutek
vedúci ekonomického odboru

Žilina, november 2011

NÁVRH NA UZNESENIE

Uznesenie č. __/2011

Mestská rada v Žiline

I.	odporúča MZ schváliť 

•	Všeobecne záväzné nariadenie o miestnom poplatku za komunálne odpady a drobné stavebné odpady na území mesta Žilina

Dôvodová správa :

V návrhu VZN o miestnom poplatku za komunálne odpady a drobné stavebné odpady  je ustanovené:
•	definícia sadzby poplatku za KO a DSO,
•	definícia ohlasovacej povinnosti, vzniku a zániku poplatkovej povinnosti,
•	lehota na predkladanie dokladov, ktoré sa týkajú nároku na zníženie alebo odpustenie poplatku,
•	percentuálne, prípadne alikvotné zníženie poplatku za KO a DSO
•	špecifikácia dokladov a ich forma, ktoré je poplatník povinný predložiť správcovi dane pri uplatňovaní si nároku na zníženie alebo odpustenie poplatku (práve jednoznačnosti dokladov, po predložení ktorých  poplatník môže získať úľavu, resp. odpustenie poplatku venoval odbor  ekonomický mimoriadnu pozornosť s cieľom  predísť zneužívaniu systému zo strany poplatníkov).

V návrhu VZN o miestnom poplatku za komunálne odpady a drobné stavebné odpady na rok 2012 oproti VZN platnému v roku 2011, sa uskutočnili hlavne tieto zmeny:
-	vypustila sa definícia poplatníka, ktorá je určená zákonom,
-	zmenila sa sadzba poplatku na osobu a kalendárny deň zo sumy 0,0600 EUR na 0,0640 EUR (zohľadňuje reálne výdavky na vývoz KO a výdavky spojené so separovaným zberom a nárast DPH na 20% od roku 2011),
-	upravili sa sadzby pre množstvový zber (PO a FO podnikajúce) – nárast cca o 20% oproti roku 2011 (od roku 2006 nedošlo k prepočtu a nebola zohľadnený ani nárast inflácie a objemu vyvážaného KO tak, ako tomu bolo do roku 2005, nebola zohľadnená ani zvýšená DPH od roku 2011),
-	stanovili sa pevné splátky poplatku (t.j. prvá splátka do 31.5. bežného roka, druhá splátka do 31.8. bežného roka),
-	u FO s trvalým alebo prechodným pobytom v mestskej časti Považský Chlmec sa znížila úľava na 25 % (z doterajšej 50% úľavy, z dôvodu spustenia triediacej linky na odpad sa predpokladá až 2/3 pokles z príjmov za skladu TKO v Považskom Chlmci),
-	u FO, ktorá je zamestnaná počas celého pracovného týždňa mimo mesta Žilina (okrem denne dochádzajúcich) sa zvýšila úľava na 50 % (doteraz 25%),
-	zmenila sa úľava u rodiny so štyrmi a viac neplnoletými deťmi na rodinu so piatimi a viac neplnoletými deťmi,
-	doplnila sa úľava na osoby viazané v reholi (mníšky a kňazov).
V návrhu rozpočtu mesta Žilina na rok 2012 je predpokladaný príjem poplatku za KO vo výške cca 3 500 000 EUR, čo je zvýšenie o cca 500 000 EUR (navýšenie o cca 15 % oproti r. 2011).

 N Á V R H
Všeobecne záväzné nariadeniE
č. .../2011
o miestnom poplatku za komunálne odpady a drobné stavebné odpady na území mesta Žilina 

Mesto Žilina, na základe samostatnej pôsobnosti podľa Článku 68 Ústavy Slovenskej republiky a v súlade s ustanoveniami § 4 ods. 3 písm. c) a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v súlade so zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, vydáva toto
VŠEOBECNE ZÁVÄZNÉ NARIADENIE 
o miestnom poplatku  za komunálne odpady a drobné stavebné odpady na území mesta Žilina

Článok 1
Predmet poplatku

1.	Mesto Žilina vyberá miestny poplatok (ďalej len poplatok) za nakladanie 
s komunálnymi odpadmi a drobnými stavebnými odpadmi (ďalej len KO a DSO), ktoré vznikli na území mesta.
2.	Správu poplatku vykonáva Mesto Žilina (ďalej len správca dane) a poplatok je príjmom rozpočtu mesta. Výnos poplatku sa použije na úhradu nákladov spojených 
s nakladaním s KO a s DSO.

Článok 2
Určené obdobie

Určeným obdobím, za ktoré správca dane vyberá poplatok, je kalendárny rok.

Článok 3
Sadzba poplatku za komunálne odpady a drobné stavebné odpady

1.	Pre poplatníka, ako fyzickú osobu, ktorá má na území mesta trvalý pobyt alebo prechodný pobyt alebo užíva byt alebo nehnuteľnosť  je zavedený paušálny poplatok 
a sadzba poplatku je stanovená vo výške 0,0640 €  za osobu a kalendárny deň.
2.	Pre poplatníka, ako právnickú osobu alebo podnikateľa je zavedený množstvový zber a sadzba poplatku je stanovená nasledovne: 

Typ zbernej nádoby	Sadzba v EUR / liter	
vrece                                     60 l	0,0278 EUR	
zberná nádoba                     110 l	0,0219 EUR	
zberná nádoba                     120 l	0,0219 EUR	
zberná nádoba                     140 l	0,0219 EUR	
zberná nádoba                     240 l	0,0199 EUR	
kontajner                         1  100 l	0,0139 EUR	
kontajner                         6  000 l	0,0338 EUR	
kontajner                       20  000 l	0,0219 EUR	

Článok 4
Ohlasovacia povinnosť k poplatku za komunálne odpady a drobné stavebné odpady

1.	Poplatník, fyzická osoba (ďalej len „FO“) alebo právnická osoba (ďalej len „PO“) alebo podnikateľ  je povinný zapojiť sa do systému zberu KO a DSO a splniť si ohlasovaciu povinnosť do jedného mesiaca:
a)	odo dňa vzniku povinnosti platiť poplatok,
b)	odo dňa, keď nastala skutočnosť, ktorá má vplyv na zánik poplatkovej povinnosti,
c)	od skončenia príslušného kalendárneho roka, za ktorý platil poplatok, ak došlo k zmene už ohlásených údajov.
2.	Poplatník, PO alebo podnikateľ je pri ohlasovacej povinnosti povinný doložiť správcovi dane výpis z obchodného registra, živnostenský list, zriaďovaciu  listinu, licenciu, resp. inú listinu, na základe ktorej vykonáva podnikateľskú činnosť.
3.	V prípade uzavretia dohody medzi prenajímateľom a nájomcom  o tom, že platiteľom poplatku za KO a DSO za nájomcu je prenajímateľ,  prenajímateľ je  povinný predložiť správcovi dane  zoznam nájomcov (to zn. všetky PO a podnikateľov),  
za ktorých platí poplatok správcovi dane a ktoré využívajú spoločne pridelenú zbernú nádobu. Zoznam sa predkladá za každé odberné miesto samostatne.
4.	Pre vyrubenie poplatku je rozhodujúci stav k 1. januáru určeného obdobia. Všetky zmeny potrebné k určeniu poplatku je poplatník povinný ohlásiť správcovi dane najneskôr do 31. januára určeného obdobia, vo výnimočných prípadoch, podľa článku 5 ods. 3 písm. a) a b) tohto nariadenia, do 30. novembra určeného obdobia. 
5.	Ak si poplatník nesplní ohlasovaciu povinnosť pre výpočet poplatku, správca dane vychádza z posledne jemu známych údajov,  alebo vyrubí poplatok podľa pomôcok.

Článok 5
Zníženie a odpustenie poplatku za komunálne odpady a drobné stavebné odpady

1.	Poplatok za KO a DSO správca dane zníži poplatníkovi o 25%, a to:
a)	FO s trvalým alebo prechodným pobytom v mestskej časti Považský Chlmec
z dôvodu prevádzky skládky odpadov v tejto mestskej časti 
(vychádzať sa bude z centrálnej evidencie obyvateľov Mesta Žilina),
b)	držiteľ preukazu fyzická osoba s ťažkým zdravotným postihnutím alebo fyzická osoba s ťažkým zdravotným postihnutím so sprievodcom. Poplatník uplatňujúci si zníženie poplatku musí byť držiteľom preukazu FO s ťažkým zdravotným postihnutím alebo držiteľom preukazu FO s ťažkým zdravotným postihnutím so sprievodcom k 01. januáru určeného obdobia. K zníženiu poplatku je potrebné doložiť fotokópiu preukazu ZŤP alebo  ZŤP/S.
V prípade, že bol preukaz ZŤP alebo  ZŤP/S vydaný od 01. 01. 2009 je potrebné doložiť fotokópiu rozhodnutia príslušného úradu práce sociálnych vecí a rodiny.

2.	Poplatok za KO a DSO správca dane zníži poplatníkovi o 50 %, a to:
a)	FO, ktorá je zamestnaná počas celého pracovného týždňa mimo mesta Žilina (okrem denne dochádzajúcich). K zníženiu poplatku je potrebné doložiť potvrdenie od zamestnávateľa, v ktorom zamestnávateľ potvrdí, že poplatník v určenom období vykonáva prácu mimo Mesta Žilina v týždňových turnusoch – originál,
b)	študent, ktorý navštevuje školu mimo mesta Žilina, ale na území Slovenskej republiky (okrem  študentov denne dochádzajúcich a externe študujúcich). K zníženiu je potrebné doložiť potvrdenie o návšteve školy za aktuálny školský rok alebo akademický rok – originál.

3.	Poplatok za KO a DSO správca dane odpustí vo výške 100 % poplatníkovi:
a)	Študent, ktorý navštevuje školu v zahraničí (okrem externe študujúcich). K zníženiu je potrebné doložiť doklady potvrdenie o návšteve školy za aktuálny školský rok alebo akademický rok – originál. 
b)	FO, ktorá sa v určenom období dlhodobo zdržiava v zahraničí. Pre účely uplatnenia odpustenia poplatku sa za dlhodobo považuje 12 mesiacov určeného obdobia. Správca dane môže znížiť poplatok o alikvotnú časť poplatníkovi, ktorý sa v určenom období zdržiava minimálne šesť mesiacov nepretržite v zahraničí z dôvodu výkonu zamestnania alebo inej práce, prípadne pobytu.
Doklad, ktorý preukazuje danú skutočnosť je:
•	potvrdenie zamestnávateľa zo zahraničia o trvaní pracovného pomeru, 
•	potvrdenie zamestnávateľa (SR) o výkone práce poplatníka v zahraničí – originál, 
•	doklad vecne príslušného úradu o pobyte v zahraničí (napr. úrad prihlasovania obyvateľstva, rezidentské povolenie, a pod.) – fotokópia.
c)	FO dlhodobo umiestnená v zariadení, napr. v domove dôchodcov, v domove sociálnych služieb, v detskom domove a pod. Pre účely uplatnenia odpustenia poplatku sa za dlhodobo považuje 12 mesiacov určeného obdobia. Správca dane zníži poplatok o alikvotnú časť poplatníkovi, ktorý sa v určenom období zdržiava minimálne šesť mesiacov nepretržite v takomto zariadení. Doklad, ktorý preukazuje danú skutočnosť je potvrdenie zo zariadenia, kde sa FO nachádza v určenom období – originál,
d)	rodina so piatimi a viac neplnoletými deťmi – poplatok sa znižuje za piate a ďalšie dieťa (vychádzať sa bude z centrálnej evidencie obyvateľov Mesta Žilina),
e)	FO v reholi (kňazi, mníšky a mnísi) a v iných celoročných zariadeniach.
4.	V prípade, že potvrdenie nie je vystavené v slovenskom jazyku alebo v českom jazyku, je potrebné k dokladu predložiť preklad preložený a podpísaný poplatníkom.
5.	Doklad nie je možné nahradiť čestným prehlásením.
6.	Úľavy poplatku za KO a DSO sa pre FO nekumulujú a poplatok môže byť znížený len z jedného dôvodu.
                                                      
Článok 6
Vrátenie poplatku
1.	Ak poplatník, FO, uhradil správcovi dane vyrubený poplatok podľa platobného výmeru 
na určené obdobie a v priebehu určeného obdobia zanikne jeho poplatková povinnosť,  poplatník je  povinný podľa článku 4 ods. 1 písm. b) tohto nariadenia túto skutočnosť ohlásiť správcovi dane a písomnou žiadosťou požiadať o vrátenie preplatku, ktorej súčasťou bude fotokópia  dokladu o úhrade poplatku. Po splnení uvedených podmienok správca dane vráti do 30 dní evidovaný preplatok poplatníkovi.
2.	Ak poplatník, PO, alebo podnikateľ uhradil správcovi dane vyrubený poplatok rozhodnutím na určené obdobie a v priebehu určeného obdobia zanikne jeho poplatková povinnosť,  poplatník je  povinný podľa článku 4 ods. 1 písm. b) tohto nariadenia túto skutočnosť ohlásiť správcovi dane a písomnou žiadosťou požiadať o vrátenie preplatku, ktorej súčasťou bude fotokópia  dokladu o úhrade poplatku. Po splnení uvedených podmienok správca dane vráti do 30 dní evidovaný preplatok poplatníkovi.
3.	Poplatník, ktorý poplatok uhradil, ale v priebehu zdaňovacieho obdobia zomrel, správca dane na základe žiadosti pozostalých vydá potvrdenie o evidovanom preplatku pre potreby dedičského konania. 

Článok 7
Splatnosť poplatku za komunálne odpady a drobné stavebné odpady 

1.	Správca dane určuje, že vyrubený poplatok za KO a DSO je splatný v dvoch rovnakých splátkach, a to:
a)	 prvá splátka do 31. mája bežného roka, na ktorý sa poplatok vyrubuje,
b)	 druhá splátka do 31. augusta bežného roka, na ktorý sa poplatok vyrubuje.
2.	Vyrubený poplatok možno uhradiť aj naraz jednou splátkou. 

Článok 8
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa ........... 2011 a bolo v zákonnej lehote vyvesené na úradnej tabuli mesta Žilina.
2.	Toto všeobecne záväzné nariadenie nadobúda účinnosť 1. januára 2012.
3.	Dňom účinnosti tohto všeobecne záväzného nariadenia o miestnom poplatku za komunálne odpady a drobné stavebné odpady na území mesta Žilina sa ruší Všeobecné záväzné nariadenie mesta Žilina č. 26/2009 o miestnom poplatku za komunálne odpady a drobné stavebné odpady na území mesta Žilina.

								
         Ing. Igor Choma
                 primátor